CELEX: 62008CN0056
Language: sk
Date: 2008-02-13 00:00:00
Title: Vec C-56/08: Návrh na začatie prejudiciálneho konania, ktorý podal Tallinna Halduskohus (Estónsko) 13. februára 2008 – Pärlitigu OÜ/Maksu- ja Tolliameti Põhja maksu- ja tollikeskus

12.4.2008   
            
            
               SK
            
            
               Úradný vestník Európskej únie
            
            
               C 92/19
            
         Návrh na začatie prejudiciálneho konania, ktorý podal Tallinna Halduskohus (Estónsko) 13. februára 2008 – Pärlitigu OÜ/Maksu- ja Tolliameti Põhja maksu- ja tollikeskus
   (Vec C-56/08)
   (2008/C 92/36)
   Jazyk konania: estónčina
   Vnútroštátny súd, ktorý podal návrh na začatie prejudiciálneho konania
   Tallinna Halduskohus
   Účastníci konania pred vnútroštátnym súdom
   
      Žalobkyňa: Pärlitigu OÜ
   
      Žalovaný: Maksu- ja Tolliameti Põhja maksu- ja tollikeskus
   Prejudiciálne otázky
   
               1.
            
            
               Má sa kombinovaná nomenklatúra pre Spoločný colný sadzobník uvedená v prílohe I k nariadeniu Rady (EHS) č. 2658/87 (1) z 23. júla 1987 o colnej a štatistickej nomenklatúre a o Spoločnom colnom sadzobníku vykladať v tom zmysle, že mrazenú chrbtovú kosť (kosti s rybacím mäsom) z chovaného lososa atlantického (Salmo salar), ktorá sa získa po filetovaní ryby, ktorá je spôsobilá na ľudskú konzumáciu a ktorá sa bežne predáva ako potravina, treba zaradiť
               
                           a)
                        
                        
                           do podpoložky 0511 91 10 („rybací odpad“)
                           alebo
                        
                     
                           b)
                        
                        
                           do podpoložky 0303220015 [„ostatné“ časti z „ostatného“„lososa atlantického (Salmo salar)“]?
                        
                     
         
               2.
            
            
               Ak treba na prvú otázku odpovedať v súlade s písm. b), je v tom prípade tabuľka obsiahnutá v článku 1 ods. 5 nariadenia (ES) č. 85/2006 (2) zo 17. januára 2006, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz chovaného lososa s pôvodom v Nórsku, neplatná pre porušenie zásady proporcionality zakotvenej v článku 5 Zmluvy o založení Európskych spoločenstiev v rozsahu, v akom je podľa tejto tabuľky minimálna dovozná cena stanovená pre mrazenú chrbtovú kosť z lososa vyššia ako minimálna dovozná cena stanovená pre celú rybu, ako aj pre rybu bez vnútorností s hlavou?
            
         
      (1)  Ú. v. ES L 256, s. 1; Mim. vyd. 02/002, s. 382.
   
      (2)  Ú. v. EÚ L 15, s. 1.